AIŠKINAMASIS RAŠTAS

Dėl Molėtų rajono savivaldybės sutikimo registruoti uždarosios akcinės bendrovės Molėtų baseino buveinę

1. Parengto tarybos sprendimo projekto tikslai ir uždaviniai:

Sprendimo projekto tikslas – sutikti registruoti juridinio asmens uždarosios akcinės bendrovės Molėtų baseino (kodas 306445647) buveinę Savivaldybei nuosavybės teise priklausančiame pastate – sporto salėje (unikalus Nr. 4400-0513-4112) adresu: Molėtai, Ąžuolų g. 10.

2. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

3. Laukiami rezultatai:

UAB Molėtų baseinas, gavęs Molėtų rajono savivaldybės rašytinį sutikimą, pateiks Registro tvarkytojui buveinei registruoti.

4. Lėšų poreikis ir jų šaltiniai:

 Lėšų poreikio nėra.

5. Kiti sprendimui priimti reikalingi pagrindimai, skaičiavimai ar paaiškinimai:

Molėtų rajono savivaldybės taryba 2022 m. liepos 28 d. priėmė sprendimą Nr. B1-157 „Dėl projekto „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“ įgyvendinimo viešojo ir privataus sektorių partnerystės būdu“, kurį įgyvendinus 2023 m. spalio 5 d. buvo pasirašyta Partnerystės (koncesijos) sutartis Nr. A14-349 „Dėl projekto „Molėtų rajono sporto infrastruktūros ir baseino komplekso investicijų projekto įgyvendinimas koncesijos būdu“ (toliau – Sutartis). Veiklą pagal Sutartį vykdo uždaroji akcinė bendrovė Molėtų baseinas (toliau – Bendrovė), kurios šiuo metu buveinė registruota Vilniaus r. sav., Bezdonių sen., Miškonių k., Miškonių g. 36.

Bendrovė 2024 m. sausio 11 d. pateikė prašymą leisti registruoti Bendrovės buveinę pastate – sporto salėje Ąžuolų g. 10, Molėtuose. Sporto salės priestatą – baseiną – Bendrovė valdo patikėjimo teise.